ระเบียบสํานักงานพระพุทธศาสนาแห่งชาติระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ(ฉบับที่ ๒)พ.ศ. ๒๕๖๐ โดยที่เป็นการสมควรปรับปรุงระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ พ.ศ. ๒๕๕๑ ให้มีความเหมาะสม และมีประสิทธิภาพสอดคล้องกับกฎหมายและระเบียบของราชการที่เป็นปัจจุบันอาศัยอํานาจตามความในมาตรา ๓๒ มาตรา ๓๖ และมาตรา ๓๗แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติมมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับกฎกระทรวงแบ่งส่วนราชการสํานักงานพระพุทธศาสนาแห่งชาติ พ.ศ. ๒๕๕๗ผู้อํานวยการสํานักงานพระพุทธศาสนาแห่งชาติจึงเห็นสมควรแก้ไขเพิ่มเติมระเบียบดังกล่าว ดังต่อไปนี้ข้อ ๑ระเบียบนี้เรียกว่า ระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๖๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกข้อความในข้อ ๕ ของระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ พ.ศ. ๒๕๕๑ และให้ใช้ข้อความต่อไปนี้แทนข้อ ๕ให้มีคณะกรรมการข้อมูลข่าวสารของสํานักงานพระพุทธศาสนาแห่งชาติ ประกอบด้วยรองผู้อํานวยการสํานักงานพระพุทธศาสนาแห่งชาติ ที่ได้รับมอบหมายเป็นประธานผู้อํานวยการ สํานักเลขาธิการมหาเถรสมาคม ผู้อํานวยการกองพุทธศาสนศึกษาผู้อํานวยการกองพุทธศาสนสถาน ผู้อํานวยการสํานักงานพุทธมณฑล ผู้อํานวยการสํานักงานศาสนสมบัติผู้อํานวยการกองส่งเสริมงานเผยแผ่พระพุทธศาสนา ผู้อํานวยการกลุ่มตรวจสอบภายในผู้อํานวยการกลุ่มพัฒนาระบบบริหารผู้อํานวยการกลุ่มป้องกันและปราบปรามการทุจริตและประพฤติมิชอบผู้อํานวยการกลุ่มส่งเสริมคุ้มครองจริยธรรม เป็นกรรมการให้เลขานุการกรม เป็นกรรมการและเลขานุการผู้อํานวยการกลุ่มรับเรื่องราวร้องทุกข์และประสานราชการผู้อํานวยการกลุ่มเทคโนโลยีสารสนเทศ ผู้อํานวยการกลุ่มนิติการ เป็นกรรมการและผู้ช่วยเลขานุการเจ้าหน้าที่ศูนย์รับเรื่องราวร้องทุกข์และประสานราชการ เป็นผู้ช่วยเลขานุการข้อ ๔ ให้ยกเลิกข้อความในข้อ๑๔ ของระเบียบสํานักงานพระพุทธศาสนาแห่งชาติ ว่าด้วยข้อมูลข่าวสารของราชการ พ.ศ.๒๕๕๑ และให้ใช้ข้อความต่อไปนี้แทนข้อ ๑๔ในกรณีเจ้าหน้าที่ศูนย์ข้อมูลข่าวสารได้รับคําขอตามข้อ ๑๓ ให้ตรวจสอบและดําเนินการ ดังนี้ (๑) กรณีเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจําศูนย์ข้อมูลข่าวสารซึ่งเป็นข้าราชการไม่ต่ำกว่าระดับปฏิบัติการเป็นผู้อนุญาตและลงนามในสําเนาที่มีคํารับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตําแหน่ง ตลอดจนวันเดือนปีให้ชัดเจน ทั้งนี้ ให้รับรองตามจํานวนที่ผู้ยื่นคําขอให้รับรอง(๒)กรณีเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานใดให้เจ้าหน้าที่ผู้รับคําขอเสนอเรื่องไปยังหน่วยงานนั้นให้หัวหน้าหน่วยงานเป็นผู้พิจารณาอนุญาตโดยให้ข้าราชการไม่ต่ำกว่าระดับปฏิบัติการเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับ ซึ่งต้องดําเนินการให้เป็นตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคําร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๕ให้ยกเลิกข้อความในข้อ ๒๒ ของระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ พ.ศ. ๒๕๕๑ และให้ใช้ข้อความต่อไปนี้แทนข้อ ๒๒ให้สํานักงานเลขานุการกรม สํานักงานพระพุทธศาสนาแห่งชาติ จัดสถานที่เป็นศูนย์ข้อมูลข่าวสารของราชการการติดต่อเพื่อขอรับข้อมูลข่าวสารของราชการ หรือให้คําแนะนําในการติดต่อและเป็นผู้ประสานงานกับหน่วยงานภายในสํานักงานพระพุทธศาสนาแห่งชาติเพื่อให้บริการ ข้อมูลข่าวสารของราชการประกาศณ วันที่ ๒๖ มิถุนายน พ.ศ. ๒๕๖๐พันตํารวจโทพงศ์พร พราหมณ์เสน่ห์ผู้อํานวยการสํานักงานพระพุทธศาสนาแห่งชาติชวัลพร/อัญชลี/จัดทำ๒๔ สิงหาคม๒๕๖๐นุสรา/ตรวจ๒๕ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๐๙ ง/หน้า ๑/๒๒ สิงหาคม ๒๕๖๐